Dubbele vreugde vir Karlien en DerickKarlien van Jaarsveld en Derick Hougaard by die Ghoema-toekennings 2013 Foto: @ghoema2013 op Twitter Die sangeres Karlien van Jaarsveld en haar rugbyspeler-man, Derick Hougaard, het ŉ dubbele verrassing gekry toe hulle Dinsdag die ginekoloog vir hul swangerskap-sonar besoek het. Karlien en Derick het uitgevind dat hulle ŉ tweeling verwag. Karlien het Dinsdag die nuus verbloem deur te twiet: “Die sonar was WONDERLIK WONDERLIK AMAZING AMAZING”. Sy het Donderdag die nuus op Twitter bevestig: “Dankie vir almal se seënwense vir ons twee babatjies. Dis ŉ wonderlike voorreg. Ek bid God se beskerming oor hulle”. Derick het geskryf: “So ‘n groot blessing. :) :) :) Dankie almal vir julle bitterlike mooi boodskappe… Voel so opgewonde!!” Karlien het op 10 Junie uitgevind sy is swanger. “Daar is ‘n klein Hougaard op pad,” het sy getwiet. Ronel Brink, Karlien se ma en bestuurder, het Donderdag ook die nuus telefonies aan Maroela Media bevestig. “Dit gaan baie goed met Karlien. Ons bid God se seën oor die swangerskap,” het sy gesê.